Windows Firewall teavitab Sind alati kui ta blokeerib mingi programmi, juhul kui see muutub tüütavaks, siis korista linnuke ruudust Tell Me When Windows Firewall Blocks A Program (lehel Exceptions).       NB!   Kuid ära siin ka liiale mine, sest mida rohkem Sa neid lubasid siin annad, seda "auklikumaks" Sinu tulemüür muutub ja seda suurem võimalus on häkkeritel Sind kimbutada.    Kui Sa lisad mingi programmi lubatud programmide loetellu või kui Sa avad mingi pordi (port), siis Sa lubad osadel programmidel saata või saada informatsiooni Windowsi tulemüüri kaudu. Lubades programmil pidada ühendust tulemüüri kaudu (seda nimetatakse ka tema deblokeerimiseks) sarnaneb sellele, et Sinu tulemüüri tekitati juurde veel üks "auk" (st avati lahtine "värav" - port).  Iga kord kui Sa avad mingi pordi või lubad mingil programmil pidada ühendust tulemüüri kaudu, muutub Sinu kompuuter vähem turvalisemaks. Mida rohkem neid lubatud programme ja avatud porte Sinu tulemüür sisaldab, seda suuremad võimalused on häkkeritel ja pahavaral Sinu  kompuutrisse tungimiseks.  Eriti ohtlik on portide avamine, parem lisa mingi vajalik programm sinna lubatud programmide nimekirja selle asemel, et avada antud programmi jaoks mingit porti. Kui Sa avad mingi pordi, siis on ta avatud senimaani kuni Sa ta ise sulged vaatamata sellele et kas programm teda kasutab või ei kasuta. Kui Sa lisad programmi aga lubatud programmide loetellu, siis avatakse tema jaoks tulemüüri "auk" (port) ainult selleks ajaks kuni see programm seda vajab.    Luba siin ainult neid programme, mida Sa kasutad tihti ja mida Sa reaalselt vajad ning kui Sa neid programme enam ei kasuta, siis eemalda nad siit loetelust. Ära kunagi luba neid programme, mida Sa täpselt ei tunne..., st kas nad peavad ikka Internetiga ühendust saama või nad ei pea seda.    NB! Portidest saad mingisuguse ülevaate sealt.    Sa võid blokeerida sissetuleva võrguühenduse kõikide programmide jaoks, isegi nende  jaoks, mis on lehel Exceptions, kui valid lehel General kontrollruudu Block All Programs. See võib olla väga vajalik siis kui Sa kasutad läpakat...